ΚΑΝΟΝΙΣΜΟΣ (ΕΚ) αριθ. 2295/98 ΤΗΣ ΕΠΙΤΡΟΠΗΣ της 22ας Οκτωβρίου 1998 για την παύση της αλιείας της μαύρης πολλάκας από σκάφη που αλιεύουν υπό σημαία κράτους μέλους Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση καθεστώτος ελέγχου που εφαρμόζεται στην κοινή αλιευτική πολιτική (1), όπως τροποποιήθηκε τελευταία από τον κανονισμό (ΕΚ) αριθ. 2635/97 (2), και ιδίως το άρθρο 21 παράγραφος 3, Εκτιμώντας: ότι ο κανονισμός (ΕΚ) αριθ. 47/98 του Συμβουλίου, της 20ής Δεκεμβρίου 1997, για την κατανομή ορισμένων ποσοστώσεων αλιευμάτων για το 1998, μεταξύ των κρατών μελών για τα σκάφη που αλιεύουν στην αποκλειστική οικονομική ζώνη της Νορβηγίας και στη ζώνη που βρίσκεται γύρω από το Jan Mayen (3), προβλέπει ποσοστώσεις μαύρης πολλάκας για το 1998 7 ότι για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων από ένα απόθεμα που υπόκειται σε ποσόστωση, είναι αναγκαίο να καθορίσει η Επιτροπή την ημερομηνία κατά την οποία θεωρείται ότι έχει εξαντληθεί η ποσόστωση που παραχωρήθηκε στα σκάφη που αλιεύουν υπό σημαία κράτους μέλους 7 ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα μαύρης πολλάκας στα ύδατα των διαιρέσεων CIEM I, II α και β (νορβηγικά ύδατα βορείως των 62° Β) από σκάφη που αλιεύουν υπό σημαία κράτους μέλους, ή είναι νηολογημένα σε κράτος μέλος προσέγγισαν την ποσόστωση που παραχωρήθηκε στην Κοινότητα για το 1998, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα αλιεύματα μαύρης πολλάκας στα ύδατα των διαιρέσεων CIEM I, II α και β (νορβηγικά ύδατα βορείως των 62° Β) που πραγματοποιήθηκαν από σκάφη που αλιεύουν υπό σημαία κράτους μέλους ή είναι νηολογημένα σε κράτος μέλος θεωρείται ότι εξάντλησαν την ποσόστωση που παραχωρήθηκε στην Κοινότητα για το 1998. Η αλιεία της μαύρης πολλάκας στα ύδατα των διαιρέσεων CIEM I, II α και β που πραγματοποιείται από σκάφη που αλιεύουν υπό τη σημαία κράτους μέλους ή είναι νηολογημένα σε κράτος μέλος απαγορεύεται, καθώς επίσης και η διατήρηση επί του σκάφους, η μεταφόρτωση και η εκφόρτωση αυτού του αποθέματος που αλιεύτηκε από τα εν λόγω σκάφη μετά την ημερομηνία εφαρμογής του εν λόγω κανονισμού. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 22 Οκτωβρίου 1998.

[Source: multi_eurlex | Tokens: 2247]